Otvaram 16. sjednicu Predstavničkog doma Parlamentarne skupštine Bosne i Hercegovine. Dame i gospodo poslanici, poštovani gosti ja vas još jedan put sve skupa pozdravljam, konstatujem da današnjoj 16.sjednici trenutno u sali prisustvuje 36 poslanika, gospođa Fatima Leho je tu negdje u holu dakle, to je 37 poslanika. Mi imamo uvjete za punopravan rad i odlučivanje. Danas ovoj sjednici, ovoj sjednici ne prisustvuje gospodin Abdulah Nakaš, gospodin Zlatko Lagundžija, gospodin Totočnik Mladen i gospodin Gligorić Tihomir. Ja se nadam da su neki od ovih poslanika tu i da će nam se pridružiti, u glavnom dakle ovo je ono što je prisutno na sjednici. Vi ste dame i gospdo poslanici dobili dnevni red današnje sjednice, odmah da vam kažem da smo neposredno prije početka ove sjednice održali krtku sjednicu Kolegija i sjednicu Kolegija u proširenom sastavu i da smo se imajući u vidu da se nalazimo u dijelu dana kada je 17 sati i 20 minuta, jednoglasno na proširenom Kolegiju dogovorili da dnevni red današnje sjednice bude nešto skraćen u odnosu na predloženi dnevni red. Tako da bi prva tačka dnevnog reda bila: 1. Izvještaj Komisije Kolegija o nastojanju za postizanje saglasnosti o zahtjevu zastupnika Mladena Potočnika za razmatranje Prijedloga zakona o izmjenama i dopunama Zakona o veterinarstvu u BiH (zahtjev po članku 105. Poslovnika), Druga tačka dnevnog reda bio bi 2. Izvještaj zajedničke komisije oba doma o postizanju sporazuma o jedinstvenom tekstu Zakona o izmjenama i dopunama Zakona o izbjeglicama iz BiH i raseljenim osobama u Bosni i Hercegovini , Treća tačka dnevnog reda bila bi 3. Zahtjev Vijeća ministara za razmatranje Prijedloga zakona o Vijeću ministara BiH po hitnom postupku u skladu sa čl.105.Poslovnika, Četvrta tačka dnevnog reda bio bi 4. Prijedlog zaključka o utvrđivanju radno-pravnog statusa članova Izbotne komisije Bosne i Hercegovine, Peta tačka dnevnog reda bila bi 5. Popuna člana Ustavno-pravne komisije Doma i Šesta tačka dnevnog reda bila bi 6. Davanje suglasnost za ratifikaciju: pod 2 a) Sporazuma o unapređenju i zaštiti investicija između BiH i OPEC – Fond za međunarodni razvoj i pod b) Sporazuma o razvojnom kreditu Razvojni projekat male komercijlne poljoprivrede između Bosne i Hercegovine i međunarodne asocijacije za razvoj. U odnosu na prvobitno utvrđeni denevni red ovaj neposredno pred sjednicu usaglašeni dnevni red, je skraćen za tri tačke. Prva tačka su poslanička pitanja i odgovori. Dogovorili smo se da ta tačka dnevnog reda bude naravno, prva kao što je to i običaj na sjednici od 7.avgusta, zatim smo se dogovorili da 7.avgusta na sjednici bude i tačka dnevnog reda koja se zove - Razmatranje prijedloga dokumenta "Sigurnosna politika Bosne i Hercegovine", predlagač Predsjedništvo Bosne i Hercegovine. Kada smo se odlučili da ova tačka dnevnog reda ide za sjednicu od 7.avgusta, imali smo u vidu dvije činjenice. Prvo, mi smo danas imali duge rasprave na ozbiljne teme i ovo je vrlo ozbiljna tema i ona takođe zahtjeva jednu ozbiljnu raspravu. Mislim da mi u ovom trenutku, danas nismo u stanju da vodimo takvu raspravu. To je dakle jedno, i drugo za vođenje rasprave na ovu temu potrebno nam je Predsjedništvo države i potrebno nam je Vijeće ministara, odgovarajući subjeki, tako da će ova tačka biti 7.abgusta na dnevnom redu, a vezana za ovu tačku na svoj način je i tačka dnevnog reda koja se zove Nacrt izvještaja evaolacije o Bosni i Hercegovini Sekretarijata GREKOA Ovo je dakle usaglašen prijedlog proširenog Kolegija. Međutim, ja sam bez obzira na sve to dužan ponuditi na raspravu ovaj dnevni red. Ako se ne javlja niko za riječ, ja stavljam.
Imam ja
Izvolite, gospodin Nijaz Duraković
Ja prihvatam prijedlog, ovaj reducirano dnevnog reda dakle, nije to sporno samo u razgovoru sa kolegama mi ipak radimo cijelu godinu itd. i na drugim poslovima, mislim da nije razumno sazivati sjednicu Parlamenta za 7.avgusta, jer većina nas će 1.avgusta krenuti na odmor.Sad da ga prekidamo itd.Pa neka bude 17. ili tako dalje ali mislim da 7. jer na kraju krajeva možda smo mi u situaciji da neprekidno zajedavamo pa akto treba ali ne moramo ići nikako na odmor, ali ako već idemo mislim nije dobar datum 7.avgust. Eto to je moj prijedlog. 3
Hvala vam, gospodine Durakoviću ja ću samo jedno pojaštnjenje.Ja znam dakle za ovaj problem i naravno mi smo o tome mnogo vodili računa, znam da nećemo biti u punom sazivu, sastavu tada, međutim 8.avgusta molim vas lijepo, dakle 8.avgusta ja se trudim i mi iz Kolegija se trudimo da osiguramo kontinuitet funkcioniranja ovog Doma, 8.avgusta istiće mandat sadašnjem predsjedavajućem i potrebno je izvršiti zamjenu, odnosno rotaciju mandata
nije izašao za govornicu
Molim. Molim vas, molim vas lijepo ovako dakle, to je dakle jedna, jedna dakle stvar, a druga j stvar što mi zaista imamo obavezu i imamo potrebu da radimo. Ja znam da svi poslanici neće moći biti 7. avgusta ali bože moj. Mislim mi smo takvu odluku, mi koji sazivamo sjednice dakle, donijeli i ona se ne tiće ovoga dnevnog reda, pa vi ćete dobiti pozive za 7.avgust kako smo mi odlučili, pa ćemo dakle vidjeti, ali u svakom slučaju vama hvala na intervenciji profesore Duraković. Mislim vi imate pravo pošteno da kažete ono što mislite . Ako se niko ne javlja na temu dnevnog reda onda mogu li ja konstatovati da je ovih šest tačaka dnevni red današnje sjednice. Konstatujem, dakle zaključujem raspravu o dnevnom redu, nema glasanja i konstatujem da je dnevni red šest ovih tačaka kojih sam ja maloprije pročitao. Prelazimo na prvu tačku dnevnog reda,molim vas to je, Ad.1. Izvještaj Komisije Kolegija o nastojanju za postizanje saglasnosti o zahtjevu zastupnika Mladena Potočnika za razmatranje prijedloga Zakona o izmjenama i dopunama Zakona o veterinarstvu u Bosni i Hercegovini po čanu 1o5. Molim vas lijepo Kolegij se nije saglasio oko ovoga i mi prelazimo na izjašnjavanje o proceduri kada je taj zakon u pitanju. Glasamo nema diskusije, glasamo o proceduri po članu 105. Ko je za to da ovaj zakon ide po članu 1o5. Drugi krug glasanja jeste. Hvala vam lijepo. Ko je protiv toga? Jeste li izbrojali? Hvala vam lijepo. Ko je uzdržan? Dobro. Ko je protiv iz Federacije Bosne i Hercegovine? Jeste izbrojali jeste? Ko je iz Republike Srpske , Protiv? Jedan, dobro. Dakle, ovako 38 poslanika je prisutno, 24 su glasala za, 14 je bilo protiv, uzdržanih nije bilo. 4 Dakle, dobio je Zakon potrebnu Parlamentarnu podršku iz Federacije, iz Federacije je bilo 14 poslanika protiv, što je manje od dvije 2/3, dole ste mi trebali ovo pisati, Iz Republike Srpske, dakle, ovo nije za nego protiv,i ovo nije za nego protiv je bio 1 dakle, to je opet manje ov 2/3. Ja konstatujem da je usvojena procedura po članu 105. za ovaj zakon. Sada idemo na glasanje o samom Zakonu. Ko je za? Ne može, ma ne može, ne može procedura je, ne možete dobiti riječ gospođa Dađžiahmetović, procedura je, Ko je za Zakon?,Ko je za Zakon? Dobro broite glasove, molim vas za malo pažnje samo. Ko je za? Držite, za da vidimo, izbrojte glasove.Dobro hvala lijepo. Ko je protiv? Jeste li izbrojali? Dobro. Ko je uzdržan? Dajte mi rezultate. Naravno da je bilo bolje, ai šta ćeš. Ma nije bolje ovako, bilo bi bolje glasati protiv u prvom slučaju, naravno mislim ali. Molim vas lijepo, pažnja samo malo. Dakle, ovako 38 poslanika je prisutno. Za je glasalo 17. Protiv je glasalo 19. Jedan je bio uzdržan. Zakon nije dobio potrebnu većinu i nije prošao. Idemo dalje. Prelazimo na drugu tačku dnevnog reda. To je Ad. 2. Izvještaj zajedničke Komisije oba Doma o postizanju sporazuma o jedinstvenm tekstu Zakona o izmjenama i dopunama Zakona o izbjeglicama iz Bosne i Hercegovine i raseljsenim osobama u Bosni i Hercegovini Vi ste izvještaj Komisije o postizanju sporazuma o jedinstvenom tekstu Zakona dobili. Komisija je usaglasila istovjetni tekst Zakona sa dva amandmana, i ja stavljam izvještaj Komisije na glasanje. Ko je za izvještaj Komisije? Hvala vam lijepo. Ko je protiv? Ima li uzdržanih? Konstatujem dakle, da je Predstavnički dom Parlamentarn skupštine Bosne i Hercegovine, jednoglasno sa 38 glasova za. Bez glasova protiv i bez uzdržanih glasova, usvoio izvještaj zajedničke komisije oba Doma o postizanju sporazuma o jedinstvenom tekstu Zakona o izmjenama i dopunama Zakona o izbjeglicama Bosne i Hercegovine i raseljenim osobama u Bosni i Hercegovini. 5 Prelazimo na treću tačku dnevnog reda, to je Ad. 3. Zahtjev Vijeća ministara za razmatranje prijedloga Zakon o vijeću ministara Bosne i Hercegovine po hitnom postupku u skladu sa članom 105. Poslovnika. Vi ste dobili zahtjev Vijeća ministara s prijedlogom Zakona o vijeću ministara Bosne i Hercegovine da se isti razmatra i usvoji po hitnom postupku u skladu sa članom 105. Poslovnika. Zahtjev Vijeća ministara stigao je u Parlament 30.juna o.g. Radi se o zakonu kojeg je na privremenoj osnovi proglasio Visoki predstavnik za Bosnu i Hercegovinu. To je Zakon po kojem se već radi na osnovu kojeg smo mi glasali o Zakonu u ministarstvima. Otvaram raspravu. Ko želi da govori, gospodin Momčilo Novaković izvolite. Moram otvoriti raspravu Seada i gospodin Čeman, molim nisam ne, ne ono je bio izvještaj Komisije ne, ne
Kolege poslanici, Klub Srpske demokatske stranke iz principjelnih razloga neće podržati ni jedan zakon koji nametne Visoki predstavnik, a koji nije bio u parlamentarnoj proceduri. S obzirom da ovaj zakon nije bio u parlamentarnoj proceduri mi ga nećemo podržati. Hvala.
Zahvaljujem, ja samo ovaj mislim da jedno pojašnjenje dam ja se dakle vodim računa o svemu. Malo prije mi je iz klupa prigovoreno da nisam dao raspravu, u redu ako je tako, da ne objašnjavam naravno, vrlo mi je dakle teško kada ne ugovljim zahtjevu, ali ono je bila procedura koja je nakon usaglašavanja išla a ovo je nešto drugo. Gospodin Čeman traži riječ, izvoli te
Kolegice i kolege, ovo je jedan u nizu zakona koje je kad se već mi nismo ili oni koju su trebali donijeti zakon uspjeli usaglasiti na žalost da kažem proglasio Visoki predstavnik, mada bi bolje bilo da mi smognemo snage u svim slučajevima i da stvari uredimo na način na koji to parlamentarna procedura podrazumijeva i uticaj koji se podrazumijeva da je moguće. Izašao sam tek da kažem slijedeće. Ja naravno podržavam da se prihvati ovaj prijedlog Zakona jer je to prava pretpostavka imajući u vidu činjenicu da se Zakon ne može mijenjati prije nego što se usvoji od ovoga Parlamenta. Dakle, prava pretpostavka da bi ako uopće ovaj ili bilo koji drugi zakon koji Visoki prestavnik proglasi se mogao mijenjati. Prema tome iz čisto praktičnih razloga hajde da kažem ima razloga i usvojiti ovaj pa i neke druge zakone koje je proglasio Visoki predstavnik Parlamentarna skupština nije usvojila. 6 To je jedna stva, druga stvar imajući u vidu da u odlukama Visokog predstavnika uvijek stoji ja neću to uspjet citirati ali od prilike slijedeća poruka da se Zakon proglašava na privremenoj osnovi, da se ovaj može dakle i mora faktički usvojiti u identičnom tekstu itd.itd. I kada već se dakle, Zakon usvoji u identičnom tekstu onda se nalazimo u situaciji da se dva puta pojavljuje isti tekst, faktički isti tekst Zakona. Ja predlažem da Kolegij Doma, odnosno rukovodstvo Doma bolje reći Parlamenta u saradnji sa ekspertima OHR-a ako je očekivati a moguće je da u buduće takođe jeste sličnu situaciju bar postigne jedan đentlmenski sporazum koji bi od prilike glasio ovako; da se forma u kojoj Parlament potvrđuje Zakon koji je proglasio Visoki predstavnik, uobliči tako da se ne mora dakle, integralni tekst objavljivati nego da to bude na neki način Zakon o proglašenju Zakona koji se može sastojati iz dva člana, ja mogu zaista pripremiti to imam neku radnu verziju, ako ni zbog čega da ne trošimo pare objavljujući to u Službenim novinama, a neko je ovih dana u nekim novinama izračunao, objavio da to zaista jako, jako mnogo košta. Mogli bismo makar iz praktičnih razloga uštediti koju marku. Evo to je dakle razlog zbog čega sam ja izašao vdje da ovo kažem, a evo ako dakle, eventualno u okviru stručnih službi nije na tome rađeno ja zaista ću se potruditi da predložim formu koja bi bila adekvatna da se ovo riješenje pod uslovom naravno da Visoki predstavnik odnosno OHR prihvati i realizuje. Hvala lijepo.
Zahvaljujem Mirsade, gospodin Munib Jusufović traži riječ, izvolite.
Gospodine predsjedavajući, dame i gospodo poslanici, ja takođe iz principjelih razloga kao moj kolega Novaković predlažem slijedeće. Da ovaj zakon ali i sve druge koje nismo još usvoili a koje Visoki predstavnik nametnuo da se sačini spisak i da uradimo iz jednog osnovnog razloga da počnemo raditi sami i da počnemo promjene zakona koje su nametnute, jer ja bar za jedno desetak zakona imam već prijedloge za izmjene.Znači to je osnovni razlog principjelni zašto jesam za usvajanje, kako bi krenuli na izmjene.Toliko od mene.
Zahvaljujem, ko dalje želi da govori? Zaključujem raspravu, nisam vas vidio profesore izvolite, Hasan Muratović
Gospodine predsjedavajući, poštovani zastupnici, ja želim da kažem da ovaj zakon ima u sebi sadrži nekoliko stvari, koje uopće ne stoje ja mislim da ne treba da nabrajam članove pošto se nije ovdje otvorila rasprava, ali ja bih to ogao ako bi trebalo, ali reči ću vam jednu fundamentalnu stvar. Tu se u cijelom Zakonu govori o predsjedavajućem Vijeća ministara. Taj izraz naslijeđen iz perioda kad smo imali dva koopredsjedavajuća pa su oni predsjedavali. Ovdje 7 nema nikakvog predsjedavajućeg ovdjeg ovdje je predsjednik Vijeća ministara itd. ali ima i članova koji su potpuno besmisleni, koji su neodrživi. Ja ne želim alje da uzimam vaše vrijeme.
Hvala vam gospodine Muratoviću. Da li neko želi još da govori. Eh ja koliko vidim ne javlja se niko, pa zaključujem raspravu. Prelazimo na izjašnjavanje. Glasamo o proceduri. Ko je za proceduru za ovaj Zakon po članu 105. Ko je za? Hvala vam lijepa, ako ste izbrojali. Ko je protiv? To je sve.Hvala vam lijepo. Ima li uzdržanih? Hvala i vama. Molim vas iz Federacije o je za Zakon? Za proceduru po članu 105. o tome glasamo. Hvala vam lijepo, ako ste izbrojali, jeste. Iz Republike Srpske ko je za? Dakle, ovako 37 za proceduru po članu 105., 37 prisutno za proceduru po članu 105. glasovat, molim vas malo pažnje, Glasova 31. Protiv su bila 4. Suzdržana 2. Dakle postoji opća parlamentana podrška iz Federacije 25 iz RS 7 , tako da možemo konstatovat a imamo da samo dakle utvrdili proceduru po članu 105. Prelazimo na izjašnjavanje o Zakonu, ko je za Zakon? Hvala vam ako ste izbrojali, Ko je protiv? Nema protiv. Uzdržanih? Dobro.Hvala vam. Dobro, Federacija ko je za? Hvala lijepo. Republika Srpska, ko je za? Hvala vam. Dakle ovako 38 glasalo, 33 za Zakon, 4 suzdržana, protiv nema niko.Postoji opća podrška iz Federacije, 25 za iz Republike Srpske 8 za. Dakle, konstatujem da je Predstavnički dom Parlamentarne skupštine Bosne i Hercegovin, većinom glaosva sa ovim omjerom kako sam pročitao sada iz izvještaja usvojio Zakon o Vijeću Munistara Bosne i Hercegovine. Ja bih vas zamolio još jednu stvar samo da uradimo ovdje ovo je važno o čemu je Mirsad govorio odnosno gospodin Čeman. Znate šta se dešava, pazite mi sve zakone koje je proglašavao Visoki predstavnik objavimo u Službenom glasniku Bosne i Hercegovine i u glasnicima entiteta i onda to košta sve skupa, a onda kasnije kada Parlament donese te zakone ponovo iste te tekstove kao zakone Parlamenta u istom tom tekstu objavljujemo u Službenom glasniku Bosne i Hercegovine i entiteta. 8 E sad ovo drugo bi bilo viška i moglo bi se uštedit na tome ukoliko bismo mi kazali, da kada Parlament donese zakon svakako ga donosi u tekstu kojega je proglasio Visoki predstavnik, da onda kažemo kada objavljujemo to mi ćemo to donijeti u tekstu kako radimo do sada ali kad se objavljuje da onda kažemo da je Predstavnički dom na sjednici toj i toj, tada i tada Dom naroda na sjednici toj i toj, tada i tada donio taj i taj zakon u tekstu kako ga je proglasio Visoki predstavnik a objavljen u Službenom glasniku tom i tom broj taj i taj od tada i tada i tačka. Da bude sad. Molim vas lijepo daje te li vi ovlašćenje Kolegiju da u ime ovoga doma razgovara sa OHR-om na ovu temu? Molim možeš,možeš.Dobro mi smo Zakon donijeli ovo ćemo sada dogovoriti se oko ovoga ostalog. Nije to problem. Izvolite, Azra Hadžiahmetović.
Prvo ja se slažem sa prijedlogom s tim što mislim da bi bilo dobro da Kolegij i jednog i drugog Doma donese odluku o načinu objavljivanja zakona koje je proglasio Visoki predstavnik a usvoio Parlament odnosno oba Doma ovog Parlamenta. Drugo, ja nisam za to da usvojimo prijedlog gospodina Čemana, znam da je s najboljom namjerom, ali mislim da je vrlo loša poruka da u buduče računamo na još zakona koje će proglašavati Visoki predstavnik. Mislim da bi bilo dobro da ne donosimo takav Zakon o proglašenju zakona ili usvajanju zakona koje je proglasio Visoki predstavnik, samo iz jednog razloga, mislim da čete se složiti sa mnom.Dakle, za ovo Kolegij može donijeti odluku koja će važiti i primjenjivati se u Službenim novinama sa svom dokumentacijom ali nisam za prijedlog gospoina Čemana.
Hvala vam lijepo. Ima li potrebe da mi dalje vodimo raspravu o ovome. Gospodin Kunić, pa gospodin Čeman vodite raspravu, ne, ne, ne nismo završili, jesmo glasali.
Hoćete li saslušati malo,mislim da niste svi pravnici. Ovaj mislim da je prijedlog oportun ali nije moguće pravno gledajući. Visoki predstavnik donosi Odluku o privremenim mjerama, ne donosi zakon, nije ovlašten da donosi zakon i nigdje ne možete nači da je ovlašten da donosi zakon, nego odluku, prema tome obavezno objavljivanje u službenim glasnicima dakle, kada ovaj Parlament usvoji Zakon, obavezno objavljivanje. Bez toga ne stupa na snagu.
Hvala vam gospodine Kuniću, ovaj ma ja.Mirsad tražite li riječ. Ma nemojte, vidite, pazite ovako mislim da mi idemo dalje. Pazite ovako, ovo je dakle, molim vas lijepo ovo je jedno pravno- tehničko pitanje koje može biti značajno sa aspekta ušteda. Vodićemo računa o svemu, pustite to Kolegiju mislim da to završimo i gotovo. Idemo nećemo glasati ni o čemu. Idemo dalje. 9 Prijedlog, prelazimo na četvrtu tačku dnevnog reda, to je Ad. 4. Prijedlog zaključka o utvrđivanju radno-pravnog statura članova Iborne komisije Bosne i Hercegovine. Vi ste u vezi sa ovom tačkom dnevnog reda dobili jedan prijedlog. Izborna komisija je Kolegiju dostavila zahtjev da se reguliše radno-pravni status članova Izborne komisije koji se biraju iz Bosne i Hercegovine, budući da je to pitanje nije regulisano izborno Izbornim zakonom niti je regulisano Poslovnikom Predstavničkog doma niti Doma naroda.Kolegij je u vezi sa ovim razgovarao sa Administrativnom komisijom. Dobili smo mišljenje da ovo pitanje treba da riješi Dom.Slijedeću odredbu člana 137. Poslovnika prema kojoj Dom zaključkom može regulisati pitanja koja nisu regulisana Poslovnikom. U tom smislu ova tačka je preformulirana kako sam ja već reka. Dakle, radi se o prijedlogu zaključka a ne po prijedlogu odluke, prijedlog zaključka je utvrdila Administrativna komisija ovoga Doma na svojoj sjednici. Otvaram raspravu, ko želi da govori. Gospodin Miloš Jovanović, izvolite nakon toga gospodin Munib Jusufović.
Poštovano Predsjedništvo, dame i gospodo prema Izbornom zakonu Bosne i Hercegovine, Republičku Izbornu komisiju imenuje ovaj Dom. Ja ne znam da oni koji su bili u prošlom skupštinskom sazivu, znači ovu Komisiju je bez ikakvog razloga imenovao Visoku predstavnik. Ja predlažem prije nego što donesemo odluku o statusu ove komisije, predlažem znači prvo da ovaj Dom imenuje komisiju, pa tek onda da mi donesemo odluku o njenom radno- pravnom statusu. Eto toliko.
Hvala lijepo gospodine Jovanoviću. Ko dalje želi da govori. Gospodin Munib Jusufović, gospodin Vinko Zorić ispravak, ispravka krivog navoda jeli. Dobro ne tačno
Kolega Miloš je rekao da se radi o Republičkom izbornom povjerenstvu, odnosno Komisiji, ne redi se o Republičkoj Izbornoj komisiji.
Ovo je dobra rasprava, gospodin Munib Jusufović.
Dame i gospodo, Administrativna komisija Predstavničkog doma a istovremeno bila je - hvala gospodine Špiriću ja se sa vama slažem, moguće ako se ovako nastavi da ćete se jednom o našem povjerenju izjasniti, ja se nadam da ćete dati aposlutnu podršku. 10 Znači zajedničke komisije, administraivne i Predstavničkog doma i doma naroda su raspravljale ovaj Zakon. Mi smo ocijenili da je dobro da one institucije koje je nametnuo Visoki predstavnik, da polako se počnu obračati tamo gdje i treba da se obračaju. Bar taj gest smo shvatili kao dobar gest, što se obračaju Parlamentu koji inače treba imenovati. Ovo pitanje koje je postavio sad kolega Miloš Jovanović jeste diskutabilno.Mi jedino šta smo ocijenili, mi smo ocijenili da i tada smo se proceduralno ovaj bila su razmišljanja, šta da radimo.Međutim, ja vam moram reči od tada da ja imam i dali smo jedan pozitivan tako da kažemo pristup tom pitanju da Predstavnički dom nije se znalo ko je nadležan, pa smo rekli s obzirom da bi Predstavnički dom trabao da je imenuje, trebao je, da on evenutalno i može njihov status porediti, a onda kad utvrdi status profesionalni, onda je zadatak Administrativne Komisije da utvrdi koeficijente. To je njena nadležnost. Međutim, ja sad postavljam sebi jednu dilemu a močiće mi i kolege iz Administrativne komisije koji su učestvovali a i vi koji niste u Administrativnoj komisiji. Šta da raimo sad kad saznajemo da Vijeće ministara evo insistira na rebalansu, znači probili su – Parlament je takođe probili su ovaj troškove, u ovom periodu.Mi smo to uradili, sve institucije BiH su to učinile. Bojim se da smo uletili u jednu zamku i da se ne principjelno igra i od Međunarodne zajednice prema ovom Parlamentu, ovo moram reći. Vi se sječate da je nama Zakon odnosno budžet nametnut praktično rečeno, ako ga ne usvojite do tog i tog datuma.Jednostavno mada smo znali da nisu ni blizu predviđenih troškovi koji mogu podmiriti rad Parlamenta. Da za Ministarsko vijeće nije niz institucija nikako uključeno itd. Sad postavljam pitanje, ako dnese danas Predstavnički dom čini mi se i meni da bi morao ovo, ovo odraditi što kolega Jovanović govori, ali ako donosimo evo hipotetički ovako da kažem,ako donesemo odluku o statusu, mada imamo dobru volju,namjeru radi se o četiri domača. O njima se radi.Četiri domača, ovaj međutim sad u raspravi i kolegica Azra takođe pita sad i to nismo raspravili.Dali je postava Predstavnički dom ili oni podliježu onoj Agenciji za državnu upravu, i to mi uopšte ne znamo kad ih nije postavljao ovaj Parlament. ___________? Predstavnički dom ih imenuje, ko ih imenuje? ____________? Predstavnički dom ali on ih nije imanovao.. Ako se usvoji odluka, molim vas de mi pomozite, kako ćemo ući, kako opteretiti budžet, kad evo neki stav ima mi nemamo stav još iz Ministarskog vijeća kad ima neki stav da su to prošlogodišnji neki troškovi.Ja bih volio ovdje ko se malo razumije ovo da nam pojasni. Evo Administrativna komisija je imala dobru volju tako da kažem ali ove tehničke stvari _____________? Treba li ovo pitanje postaviti da su se plaće povećavale u Parlamentu.....
Ma ja, mislim ta pitanja su se trebala postavljati gospodine Jusufoviću a javiću se ja kasnije, izvolite gospodine Špiriću, četajte, čekajte malo. Ko se prije vi pa gospodin Duraković.
Gospodo, predsjedavajući, cijenjene kolege i kolegice, poslanici. Ja mislim da se radi o bitnom pitanju i da Predstavnički dom treba svojim zaključkom da definiše radno-pravni status članova Stalne izborne komisije, radi se o bitnoj Komisiji. Radi se o Komisiji koja određuje značajan dio posla vezano za primjenu Zakona sukob interesa i inače svih stvari koji se tiču, koji su od značaja za državu Bosnu i Hercegovinu. Ja milim da ovaj zaključak uz sve ove dileme koje se postavljaju nisu u koliziji da mi zaključak donesemo radno-pravnom statusu ljudi. Dakle, da donesemo zaključak da su ljudi u stalnom radnom odnosu, a da sve ostalo defeniše ova Komisija, ova Administrativno finansijska komisija. I u tome smislu, ja sam spreman da podržim ovaj zaključak. Radi se o jednom karatkom zaključku, da su ljudi u stalnom ranom odnosu. Na kraju krajeva u Zakonu piše da ih bira Predstavnički dom odnosno da ih bira Parlament. Radi se o tome da ih je imenovao Visoki predstavnik ali nije problem da mi na narednoj sjednici potvrdimo dakle to imenovanje da bi i taj dio zadovoljili. Ali danas se radi samo o zaključku i određivanju radno-pravnog statusa. I zato je moja podrška ovom zaključku koji je jasan. Hvala vam lijepo.
Dobro, hvala vam. Vi imate intervnciju, repriku samo gospodine Duraković ima jedna reprika prije vaše diskusije, gospodin Jovanović, izvolite
Pa vidite mi, znači nema logike da mi preuzimamo obavezu prema nekome koga nismo birali. Znači mi treba prvo, znači da izaberemo tu Komisiju pa onda da joj odredimo status, znači nema logike, a ponavljam znači bez ikakvog razloga, bez ikakvog razloga na ovaj Dom u prošlom sazivu gospodin Avdić je bio jedan od predsjedavajućih, predpostavljam da se sijeća, znači bez ikakvog razloga nije uopšte došlo na ovaj Dom da se imenuje Komisija i kakvu mi imamo znači obavezu prema Komisiji koju mi nismo imenovali. ______________? Ja imam potrebu, samo da ja repriciram..
Ne ne ovo je reprika, nije diskusija, čekaj vi ćete dobiti ovaj ..Pazite da raspravu samo usmjerimo, molim vas lijepo nemojte da ovdje mješamo šerpe i lonce. Jedno je status, molim vas lijepo, jedno je status članova Izborne komisije a drugo su personalno članovi Izborne komisije.Mi ovdje uređujemo status državne institucije. Ko su ti ljudi, ja to naravno znam kao i svi mi, ali mogu i da ne znam i uopće me ne interesuje. 12 Nas kao Dom treba da interesuje uređen status domačih članova Izborne komisija, kao važne institucije Bosne i Hercegovine. Koji su prema, ja mogu kasnije govoriti ovaj, ali evo iskoristiću priliku izvanjavam se vama doktore, danas u takvoj poziciji da ne mogu volonterski raditi svoj posao.Četri su čovjeka u pitanju, koji imaju u četiri godine dva izborna ciklusa, svaki taj izborni ciklus ima predizborni ciklus, izborni ciklus, postizborni ciklus i imaju obavezu da provode Zakon o sukobu interesa i imaju obavezu da sarađuju i da rade na izradi Izbornog zakona. Imaju dakle, ne mogu volonterski raditi taj posao i ja mislim da je opravdano da ovaj Dom utvrdi da su to profesionalci. Ko su oni, o tome ćemo odlučivati kada bude bilo vrijeme.Danas su to oni koje je imenovao Visoki predstavnik. Hoče li to potvrđivati ovaj Dom ili kada istekne mandat njima imenovati druge, to radi ovaj Dom i ovaj Dom im treba urediti status, i ja mislimda ne trebamo miješati ove dvije stvari.Personalno i instituciju. Toliko. Profesoru Durakoviću imate riječ.
Ja se nadam da nisam cjepidlaka i ne volim se javljati često. Meni nešto nije jasno iako sam profesor iz ovih stvari, jeli. Ovdje se radi da mi utvrdimo radno pravni status članova Izborne komisije. Dakle, koja je vrlo znčajna i važna i stalna itd. koju ovaj Parlament nikada nije birao, i tu je kolega prethodnik sasvim u pravu. Drugo, da postavimo ključno pitanje, da li nama uopće treba profesionalna Izborna komisija, bez obzira što nam je Visoki predstavnik ili OHR nametnuo. Svugdje u svijetu je da se Izborna komisija formira ad hok povodom izbora a ne da bude stalna, i štoće nam u stalnom zasjedanju. Jeli to mislimo da će nam svake godine biti izbori ili preuidiciram.To su ozbiljna pitanja.Da vidimo što nam treba ta Izborna komisija uopće, tih par ljudi. Trebamo li mi ih sada profesionalizirati. Do sada ih je plačao OHR i to masno i debelo plačao, sad od jednom mi treba daverificiramo taj njihov status i da i dalje plačamo zato što prodaju maglu, i ispituju jeli kompatibilno ovo ili ono.Prema tome sve su to, ili trebamo donijeti odluku o visini plaće. Ja mislim da bi oni bili nezadovoljni kad bi dobili plaću ovakvu kakvu mi imamo itd. Dakle, to su predsjedavajući, prilično ozbiljna, krupna politička pitanja.Prvo je da li nam ta izborna komisija uopće treba. Mi ćemo je formirati povodom idućih izbora ad hoc. Ona se formira, zna se po kakvim pravilima i uzicama. Drugo, da li ona treba biti stalna. Ja mislim da ne treba, jer smo napravili najskuplju državu u historiji svijeta, jer čuj stalna Izborna komisija znači da smo mi u permanentnim izborima i da smo pristali na tu soluciju. Treče, što da mi nekoga verificiramo koga nismo ni birali. Četvto,što da mu određujemo visinu plaće kada se ne zna ni plaća ovih postojećih profesionalnih poslanika. Hvala.
Zahvaljujem gospodinu Durakoviću. 13 Ko dalje želi da govori. Gospođa Seada Palavrić, neka se pripremi gospodin Sead Avdić, Momčilo Novaković pa Sead Avdić.
Poštovane kolege i koleginice, ja vam moram priznati da sam se zaista iznenadila kada sam nedavno shvatila da ovi ljudi nisu profesionalci. Ja sam zaista vjerovala da su oni u profesionalnom statusu u svom poslu, jer nemojmo se zavaravati, oni treba da urade izuzetno važan posao. Na stranu što i ja lično nisam zadovoljna načinom na koji su oni konkretno persone radile posljednje izbore kad je riječ kompenzacijskim mandatima. Međutim, to je sasvim druga priča. Ovoj državi treba Izborna komisija. Izborna komisija ima zadaću da provodi izbore, da provodi Zakon o sukobu interesa, da permanentno prati Izborni zakon i da predlaže njegove izmjene, to u Zakonu izričito piše i zaista sam se iznenadila i razočarala kada sam shvatila da Visoki predstavnik nije njima kao CRA-u, kao Agenciji za državnu službu odredio profesionalni status. Iako smo u stanju iz budžeta Bosne i Hercegovine isplaćivati pojedinačne plaće u visini od po 7.000 DM, pa i više onda smo u stanju i ovo četvero ljudi ili nekih drugih četvero ljudi, u glavnu Izbornu komisiju Bosne i Hercegovine finansirati iz budžeta Bosne i Hercegovine. Ovdje je daleko, daleko potrebnija institucija Bosni I Hercegovini nego mnoge koje već imamo i koje su na budđetu Bosne i Hecegovine. I s toga u cjelosti podržavam prijedlog zaključka Administrativne komisije i mislim da ovaj dom treba to pitanje riješiti a poslije ćemo vidjeti jesmo li zadovoljni personalnim sastavom ove komisije, hoćemo li ga mijenjati ili potvrđivati itd. Hvala lijepo.
Zahvaljujem gospođo Palavrić. Gospodin Momčilo Novaković, vi ste se javili prije Momčila ne, ne jeste zaista.
Mi smo ovdje uvažene kolege, sada ušli u jednu situaciju čini mi se da je predsjedavajući pokušao pojasniti, pojasniti malo u svojoj replici poziciju u kojoj se nalazimo.Dakle i za mene gospodo je manje sporno u ovom momentu da li će ova komisija biti profesionalna ili ne. Za mene je upravo vrlo sporno to što mi tu Komisiju nismo birali i što ćemo dati im profesionalni status a da nećemo ih ni potvrditi.
Ja se izvinjavam, zamolio bih samo zamolio bih vas iz Evropskih.. sačekajte još pet minuta, samo molim vas da glasamo pa ćemo onda ići. Molim vas. Završćemo diskusiju.. 14
Zato bih ja možda predložio jedno kompromisno rješenje, a to je da mi uz ovu odluku kao što Administrativna komisija odlučuje pojedinačnao o svakom zahtjevu poslanika za profesionalni status i ako svi poslanici imaju pravo na profesionalni status, odlučuje i o ovima iz stalne Izborne komisije. Ili ne odlučuje. Ja mislim da bi trebalo da odlučuje, ako odlučujemo o svakom poslaniku bez obzira na to što svaki poslanik pravo. Drugo pitanje ozbiljno pitanje koje se nameće ovdje ako je te ljude postavio Visoki predstavnik a jeste, šta ako nekoga treba zamijeniti. Šta ako ne daj bože umre neko. Ko će ga zamijeniti. Hočemo li verifikovati sve ili ćemo samo onog jednog mjesto koga, koji dolazi umjesto nekog. Zato je vrlo značajno da ovo što je kolega Jovanović predložio. Ja predlažem da mi donesemo odluku o statusu ali ne o pojedinačno znači ne, ne konkretno imenima i prezimenima nego da ta imena i prezimena odnosno njima rješenja damo nakon izbora u ovom ovdje Parlamentu. Znači da rješenja dobiju nakon izbora u Parlamentu. Što se mene tiče, personalno ova izborna komisija nije ni zaslužila da profesionalno .....Ako je dva i po mjeseca potrebno Izbornoj komisiji da umjesto poslanika samo da sa liste slijedećem rješenje da bude poslanik, onda gospodo se ozbiljno postavlja pitanje, njihovog profesionalnog odnosa prema poslu ovaj koji rade.I mi iz tog razloga imamo ozbiljnu rezerv, čak i nakon zadnje sjednice Administrativne komisije kada je dogovoreno sa Izbornom komisijom da riješe pitanje poslanika Srpske demokratske stranke, prošlo je ne punih mjesec dana, nikome nije palo na pamat da to pitanje riješi. Ovaj dom i dalje radi sa 41 poslanikom, Klub SDS sa 4 itd.
Hvala vam gospodine Novakoviću, gospodin Sead Avdić otvara se rasprava naravno, gospodin Petar Kunić neka se pripremi, molim gospodin Hasan Muratović neka se pripremi.
Pa mislim da nema stvarno razloga za širu raspravu.Ovdje su....jasne, jasne pozicije.Ja takođe mislim da bi Izborna komisija ne upuštajući se u per...ocjenu personalnih rješenja u toj Izbornoj komisiji trebala imati profesionalan status. Znači to da se danas principjelno dogovorimo, pod jedan. Pod dva, istina je da je OHR požurio sa imenovanjem ove komisije i preduhitrio uslovno rečeno Predstavnički dom Parlamentarne skupštine u prošlom sazivu. Znači ovaj Predstavnički dom je dužan po meni dužan je da stavi tu odluku na razmatranje i po potrebi koreciju ili izmjenu članova Komisije. Znači to nije rubikl preko kojeg se ne može preči. Znači predlažem slijedeće, da danas uvoimo principjelno odluku, da se članovi Izborne komisije mogu profesionalizirati svoj status, pod jedan. Pod dva, da odluku pripremimo o imenovanju članova Komisije od strane OHR-a i da je stavimo na dnevni red Predstavničkog doma Parlamentarne skupštine BiH. Mislim i samim tim smo razriješili situaciju u cjelosti. Ima dosta argumenata zašto treba profesionalizirati Izbornu komisiju, zašto treba tu odluku još jedan puta dovesti na Predsjedniči dom, da vidimo 15 znači ovlasti te Izborne komisije shodno, jednostavno prema Predstavničkom domu i jednostavno ovlasti u izbornom procesu jeste ono, jeste njen imanentno posao. Hvala.
Zahvaljujem, gospodin Petar Kunić, neka se pripremi gospodin Hasan Muratović.
Ja isto ne želim da se više puta javljam, ali slažem se sa svojim prethodnikom, sa profesorom Avdićem, da ovo pitanje treba riješiti. Apsolutno mislim da ljudi ne mogu raditi tamo a da nisu profesionalno angažovani. Ali da pomognom ovo. Ne može ovaj zaključak glasiti ovako.Postavlja se pitanje gde su oni u radnom odnosu ako profesionalno, ... ko je poslodavac, da li je to Izborna komisija, onda to treba reći da je posodavac Izborna komisija. Iz ovog proizlazi da je Administrativna komisija odnosno Parlamentarna skupština. Prema tome, treba reći ko je taj titular, gde Komisija ostvaruje svoj radno-pravni status.
Mislim da je ova sugestija vrlo korisna. Ona se pretpostavljala ali možemo dopuiti tu stvar. Profesore Muratoviću izvolite.
Poštovani predsjedavajući, poštovani zastupnici ja nisam siguran za ovo što ću tvrdit ali bih molio Administrativnu komisiju da to pojasni. Ja mislim da ta Komisija pravno ne postoji. Ona ne postoji ni u jednom dokumentu, to svaka se državna institucija organizira zakonom. Ona se može samo osnovati zakonom kao što je i svako drugo tijelo državno osnovano zakonom i zakonom se propisuju sva njena prava i nadležnosti. Ona nije zakonom određena, nije ništa propisano u vezi sa njom sa zakonom i ja predlažem da se to vrati i da se zakonom uredi i da se onda dalje to definira. Kako ćemo mi njihov pravni status definirati da su oni profesionalci kad mi, kad oni nisu ni u kakvoj šemi organizacionoj, ni u sistematizaciji radnih mijesta, ni u kakvom popisu institucija Bosne i Hercegovine itd. Dakle, mi bi donijelu jednu protiv zakonitu odluku po mom mišljenju.
Zahvaljujem gospodinu Muratoviću. Ako se više niko ne javlja za riječ mogu li ja malo ovaj još, ili ćete vi gospođo Hadžiahmetović, ovaj molim imamo još diskusija jeli. Naravno da možete izvolite gospodine Živković Milorad.Pa šta ćeš nas dvoje se dogovaramo ko će dobiti riječ, šta sad možemo.
Dame i gospodo znam da smo svi umorni i ne bih želio da ovako važno pitanje ostane bez rješenja, pogotovu na fonu ovoga što je govorio profesor Muratović da ovako jedna Komisija mora da se negdje u zakon stavi. 16 Ja predlažem pošto koliko vidim imamo svi dobru volju da tu Komisiju oformimo odnosno da te ljude uposlimo a nije bitno ko u njoj trenutno radi i to ćemo doći do toga personalna rješenja kako da promjenimo, a u skladu sa Poslovnikom gospodine predsjedavajući i opet o onim formiranjima privremenih komisija, mislim da se tu može naći formula da ovaj dom privremenu Komisiju oformi, da tim ljudima Administrativna komisija odredi mjesto i time rješavamo probem. Hvala.
Zahvaljujem, Azra hočete vi diskutovati, gospođa Azra Hadžiahmetović izvolite. Izvolite.
Uvaženi predsjedavajući obzirom da vodite računa o redu i Poslovniku i jako ste veliki ljubitelj Poslovnika ja sam ovdje isto poslanik koji se javio na vrijeme znači i očekujem i u buduće da dobijem riječ onda kada dobivaju i drugi poslanici.
Baš tako, drugačije neče moći.
Zbog brojnih dilema ja predlažem da ovo skinemo danas sa dnevnog reda. Uputimo Ministarstvu pravde ili nekom drugom ali čini mi se Ministarstvu pravde i Vijeća ministara upit da li je potrebno donošenje zakona eventualno neke odluke statusa u cilju rješavanja radno-pravnog statusa Izborne komisije. Zahvaljujem.
Zahvaljujem. Ako se više niko ne javlja za riječ ja ću sada, da molim vas lijepo pazite ovako dakle, status Izborne komisije, Izborna komisija je mislim da ja kažem nekoliko stvari ovdje, tijelo koje je ustanovljeno Izbornim zakonom Bosne i Hercegovine. Dakle, to je institucija Bosne i Hercegovine koja je propisana Izbornim zakonom. To je stalno tijelo, koje se više neće dakle, kada je u pitanju status institucije, Izborni zakon je akt o utemeljenju te institucije. Ona se može personalno mijenjati. Prve članove Izborne komisije imenovao je Visoki predstavnik a Predstavnički dom Parlamenta je jedina institucija koja može da ima ingerencije kada je u pitanju status članova Izborne komisije. Zbog toga je ovo adresa koja treba da riješi ovo pitanje. I ja ponavljam, smatram da četiri čovjeka, četiri čovjeka ne bi trebala da budu problem kada je profesionalizacija u pitanju. Naša će komisija odrediti koeficijente imajući u vidu kriterije. Molim, ostalo je Sekretarijat, molim Izborna komisija Bosne i Hercegovine i budžet Bosne i Hercegovine i njih dakle, i oni su državni službenici i to i Sekretarijat Izborne komisije institucija ustanovljena Izbornim zakonom Bosne i Hercegovine u tome je problem i ja mislim da mi na ovaj način dakle, riješavajući dakle ovdje gospodin Novaković je govorio dakle, mi ovdje nikoga personalno ne upošljavamo. Mi samo kažemo da članovi Izborne komisije iz Bosne i 17 Hercegovine koji su propisani Izbornim zakonom mogu biti i da su profesionalci, jer njihov posao je danas takav mislim vi, mi to, vi to shvatili ili ne ljudi ja govorim samo zbog institucije ne zalažem se ni zbog koga ti ljudi danas ako hočemo da neko vodi računa o Zakonu suka i interesa u četiri goine su dva izborna ciklusa po Izbornom zakonu. Jedan za lokalne a drugi za opće izbore. Prema tome, ništa ja nisam kako se zove niti je Administrativna komisija izmislila i od kud to da od jedan put sporna su četiri čovjeka kad jeprofesionalizacija u pitanju nemojte molim vas lijepo, a govorimo o instituciji. U svakom slučaju, ja mislim da je gospodin Kunić u pravu sa svojim prijedlogom, i predlažem da stav 2 ovog zaključka glasi da su članovi Izborne komisije imaju status stalno zaposlenih u Izbornoj komisiji Bosne i Hercegovine kao pravnom licu, kao instituciji i tu je gospodin Kunić u pravu. Zaključak ste dobili i uz ovu dopunu i ja ga stavljam na glasanje. Pitam vas ko je za ovaj zaključak. Hvala vam lijepo. Ko je protiv ovog zaključka. Hvala. Ko je uzdržan? Dajte mi rezultate. Ko je iz Federacije za? Hvala vam lijepo. Ko je iz Republike Srpske za? Hvala vam. Molim vas lijepo 37 je prisutno u sali 29 je glasalo za, nije bilo protiv, suzdržanih je bilo 8. Postoji opća parlamentarna podrška. Iz Federacije 19. Iz Republike Srpske 9. Dakle svugdje je viši po jedna trećina. Konstatujem da smo uz ovu dopunu koju je predložio godpodin Kunić, a kako sam ja to formulirao u stavu 2 ovoga zaključka, usvojen ovaj zaključak o utvđivanju radno-pravnog statusa članova Izborne komisije Bosne i Hercegovine. Prelazimo na slijedeću petu tačku dnevnog reda to je Ad.5. Popuna člana Ustavno-pravne komisije Doma Vi znate da je u Ustavno-pravnoj komisiji upražnjeno mijesto koje pripada Klubu poslanika SDA-a nakon što je Dom utvrdio da je Borislavu Paravcu prestao mandat poslanika zbog odlaska na drugu dužnost. Na prošitenom Kolegiju, sioć utvrdđen je prijedlog da se za člana Ustavno-pravne komisije izabere gospodin Momčilo Novaković. Ja stavljam prijedlog na glasanje. Ko je za ovaj prijedlog? Hvala lijepo. Ima li ko protiv? Ima li uzdržanih? Hvala. Dajte mi rezultate. Dakle ovako od 36 imamo rezultate 32 su za, suzdržana su 3, 1 se nije javio, protiv nema niko. 18 Dakle ovdje postoji opća i entitetska parlamentarna podrška tako da nema potrebe po entitetima. Konstatujem da je gospodin Momčilo Novaković izabran za člna Ustavno-pravne komisije Predstavničkog doma Parlamentarn skupštine Bosne i Hercegovine. I prelazimo na šestu tačku dnevnog reda Ad.6. Davanje saglasnosti za ratifikaciju pod a) Sporazuma o unapređenju i zaštiti investicija između Bosne i Hercegovine i OPEC-a Fond za međunarodni razvoj Ako se ne javlja niko za riječ povodom ovoga prelazimo na izjašnjavanje ko je za ratifikaciju ovog sporazuma? Hvala vam lijepo. Ko je protiv? Ima li uzdržanih? Konstatujem da je Predstavnički dom Parlamentarne skupštine Bosne i Hercegovine sa 36 glasova za, 37 glasova za bez glasova protiv i bez uzdržanih, dao saglasnost za ratifikaciju Sporazuma o unapređenju i zaštiti investicija ou,eđu Bosne i Hercgovine i OPEC-a Fond za međunarodni razvoj, i pod b) Sporazuma o razvojnom kreditu razvojni projekat male komercijalne poljoprivrede između Bosne i Hecegovine i Međunarodne asocijacije za razvoj Ko je za ovaj drugi Sporazum da se da saglasnost za ratifikaciju. Hvala vam lijepo. Ko je protiv? Ima li uzdržanih? Samo malo pažnje, nemojte još ustajati. Konstatujem da je Predstavnički dom Parlamentarne skupštine Bosne i Hercegovine sa 37 glasova za, bez glasova protiv i bez uzdržanih glasova dao saglasnost za ratifikaciju Sporazumao razvojnom kreditu, razvojni projekat male komercijalne poljoprivrede između Bosne i Hercegovine i Međunarodne asocijacije za razvoj. Dame i gospodo poslanici na ovaj način mi smo iscrpili dnevni red 16. sjednice Predstavničkog doma Parlamentarne skupštine Bosne i Hercegovine. Kao što sam u uvodu za ovu sjednicu rekao 17. sjednica Predstavničkog doma Parlamentarne skupštine Bosne i Hercegovine na kojoj će biti i ove dvije tačke koje smo tri tačke koje smo danas praktično nismo uvrstili u dnevni red iz navedenih razloga, dakle 17.sjednica Predstavničkog doma biće održana 7.avgusta u četvrtak 7.avgusta. Dobit ćete o tome poziv sa prijedlogom dnevnog reda. Ja vas molim da se odazovete na tu sjednicu kako bismo završili tu sjednicu i izvršili i zamjenu odnosno rotaciju mandata. Hvla vam lijepa. Sjednica je završila sa radom u 18,35.